Ungur ökumaður á norðurleið missti stjórn á fólksbifreið sinni neðan Svignaskarðs í Borgarfirði síðdegis á laugardaginn . Á veginum var krapaelgur í bland við snjórastir . Snerist bifreiðin á veginum og lenti á tveimur bifreiðum sem komu úr gagnstæðri átt . Úr varð hörkuárekstur . Fimm manneskjur í bílunum voru fluttar til læknisskoðunar á heilsugæslustöðina í Borgarnesi . Talið er að meiðsl hafi verið minniháttar á fólki . Bifreiðarnar voru allar stórskemmdar og óökufærar og fluttar á brott með kranabíl .